《咏芭蕉》
明代·张綖

长叶翩翻绿玉丛，植来况是近梧桐。
美人闲立秋风里，羁客孤眠夜雨中。
情逐舞鸾偏易感，事随梦鹿渺难穷。
太湖石畔新凉院，何处吹箫月满空。

作者简介：（1487—1543）扬州府高邮人，字世文，号南湖。正德八年举人。八应会试不第，谒选为武昌通判，迁光州知州。少从王西楼游，刻意填词，撰《诗余图谱》，词家以为指南。另有《杜诗通》、《南湖诗集》。